turjo4nis/wikipedia-bn-dump-20250701 huggingface dataset:
ইডিপাস কমপ্লেক্স

ইডিপাস কমপ্লেক্স () হচ্ছে মনোবিজ্ঞানী সিগমুন্ড ফ্রয়েডের সৃষ্ট একটি মতবাদ। এই মতবাদ অনুসারে বলা যায় পিতার প্রতি মেয়ে শিশুর ভালোবাসা এবং মায়ের প্রতি ছেলে শিশুর ভালোবাসা বিদ্যমান। ইডিপাস কমপ্লেক্সের আভিধানিক অর্থ হচ্ছে মাতার প্রতি শিশু পুত্রের দৈহিক আসক্তি, পিতার প্রতি শিশু পুত্রের ঈর্ষাবোধ এই আসক্তির অন্যতম বৈশিষ্ট্য।

মানুষের ব্যক্তিত্ব বিকাশ সর্বমোট পাঁচটি স্তরের মধ্যে দিয়ে সম্পূর্ণ হয়। যথাঃ ১)মৌখিক অবস্থা (oral stage), ২)পায়ু অবস্থা (anal stage), ৩)শিশ্ন অবস্থা (phallic stage), ৪)সুপ্তযৌন অবস্থা (latency stage), ৫)উপস্থ অবস্থা (genital stage)। ইডিপাস কমপ্লেক্স সংঘটিত হয় এর তৃতীয় স্তরে শিশ্ন অবস্থায় (৩ - ৬ বছর বয়সে) নিজ দেহের যৌন-সংবেদী অঞ্চলগুলির সুখদায়ক অনুভূতির সময়।

বিশ্ববিখ্যাত মনোবিজ্ঞানী সিগমুন্ড ফ্রয়েডের মতবাদ অনুসারে, শৈশবকালে পুত্র সন্তানদের মায়ের প্রতি এক ধরনের অনুরাগ অথবা আকর্ষণ গড়ে ওঠে এবং এই অনুরাগ জন্ম নেয় সন্তানের অকালজাত যৌন চেতনার প্রভাবের ফলে। এর সমান্তরালভাবে পুত্রসন্তানদের মনে পিতার প্রতি এক ধরনর বিরাগ বা বিকর্ষণও ঠাঁই নেয়। গ্রীক নাট্যকার সফোক্লিস তার "ইডিপাস রেক্স" নামক নাটকটির (৪২৯ খ্রীস্টপূর্বাব্দ) কাহিনীতে বর্ণনা করেছেন যে, থিবস্ নামে এক দেশের রাজা ইডিপাস নিজের অগোচরে অথবা পূর্বের অভিশাপ অনুযায়ী নিজের পিতাকে হত্যা করে তার রাজ্য অধিকার করেন এবং নিজের মাকে বিয়ে করেন। এই ইডিপাস নামক রাজার নামানুসারে সিগমুন্ড ফ্রয়েড পুত্র সন্তানের মায়ের প্রতি থাকা এই অবচেতন যৌনকামনাটির নাম ইডিপাস কমপ্লেক্স রাখেন।

ফ্রয়েড কন্যাসন্তানের অসুস্থ যৌন মানসিকতাটির নাম রেখেছিলেন নারীবাদী ইডিপাস মনোভাব বা ঋণাত্মক ইডিপাস কমপ্লেক্স।

তথ্যসূত্র 

ফ্রয়েডীয় মনোবিজ্ঞান
অজাচার
আত্মরতি
মনোবিশ্লেষণ পরিভাষা
মনোরঞ্জন ভট্টাচার্য

মনোরঞ্জন ভট্টাচার্য (২১ জুলাই ১৯০৯ - ২২ আগস্ট ১৯৩২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব এবং অগ্নিযুগের বিপ্লবী।

বিপ্লবী কার্যক্রম
মনোরঞ্জন ভট্টাচার্য তৎকালীন ফরিদপুর জেলার (বর্তমান শরিয়তপুর জেলার) ডামুড্যা উপজেলার এড়িকাটিতে জন্মগ্রহণ করেন। তার পিতার নাম কালীপ্রসন্ন ভট্টাচার্য। তিনি মাদারীপুরের বিপ্লবী মাদারীপুর দলে যোগ দেন। ছাত্র থাকাকালীন, তিনি ১৮ এপ্রিল ১৯৩০ তারিখে চট্টগ্রাম অস্ত্রাগার আক্রমণ ও ১৯৩২ সালের ১৪ মার্চ চরমুগুরিয়া মেল-ব্যাগ ডাকাতিতে অংশগ্রহণ করেন। ডাকাতির সময়, ভট্টাচার্যকে পোস্ট অফিসের এক কর্মচারী ধরে ফেললে তিনি তাকে হত্যা করেন।

মৃত্যু
মনোরঞ্জন ভট্টাচার্যসহ আরও চারজন বিপ্লবীকে পুলিশ গ্রেপ্তার করে ফরিদপুর কারাগারে প্রেরণ করে। ১৯৩২ সালের ১২ মে, বিচারের রায়ে ভট্টাচার্যকে মৃত্যুদণ্ড দেওয়া হয় এবং ১৯৩২ সালের ২২শে আগস্ট বরিশাল কারাগারে তাকে ফাঁসি দেয়া হয়। অন্যান্য সহ-আসামিদের বিভিন্ন দীর্ঘমেয়াদী কারাদণ্ডে দণ্ডিত করা হয়েছিল।

তথ্যসূত্র 

১৯০৯-এ জন্ম
পূর্ববঙ্গে জন্ম
১৯৩২-এ মৃত্যু
অনুশীলন সমিতি
বাংলাদেশী বিপ্লবী
ভারতীয় বিপ্লবী
শরীয়তপুর জেলার ব্যক্তি
পূর্ব বাংলা থেকে ভারতীয় স্বাধীনতা কর্মী
মৃত্যুদণ্ড কার্যকর হওয়া বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
ভারতবর্ষের স্বাধীনতা আন্দোলনের শহীদ
বাঙালি বিপ্লবী
মৃত্যুদণ্ড কার্যকর হওয়া ভারতীয় ব্যক্তি
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
পশ্চিমবঙ্গের ভারতীয় স্বাধীনতা কর্মী
খুনের দায়ে দোষী সাব্যস্ত ভারতীয়
ফাইলোপোরাস গজারি

ফাইলোপোরাস গজারি (Phylloporus gajari) হলো বোলেটাসেয়ী (Boletaceae) পরিবারের একটি নতুন প্রজাতির মাশরুম। এটি ২০১৫ সালে বাংলাদেশ থেকে প্রথমবারের মতো পৃথিবীর বুকে পরিচিতি লাভ করেছে । এই মাশরুমটি বাংলাদেশের সাল বাগান থেকে সংগ্রহ করা হয়েছে এবং বিজ্ঞান সাময়িকী মাইকোসায়েন্স এ বিশদভাবে বর্ণনা করা হয়েছে।

তথ্যপঞ্জি

বাংলাদেশের মাশরুম
বোলেটাসেয়ী
কালীপদ মুখোপাধ্যায়

কালীপদ মুখোপাধ্যায় (১৯১০ - ১৬ ফেব্রুয়ারি ১৯৩৩) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ২৭ জুন ১৯৩২ তারিখে তৎকালীন ঢাকার স্পেশাল ম্যাজিস্ট্রেট কমলাক্ষ সেন গুলিতে নিহত হবার ঘটনায় এক তারবার্তার সূত্র ধরে তিনি গ্রেপ্তার হন এবং ঢাকা কেন্দ্রীয় কারাগারে ১৬ ফেব্রুয়ারি, ১৯৩৩ তারিখে ফাঁসিতে মৃত্যুবরণ করেন।

জন্ম 
কালীপদ মুখোপাধ্যায় ঢাকার বিক্রমপুরে জন্মগ্রহণ করেন।

তথ্যসূত্র 

১৯১০-এ জন্ম
পূর্ববঙ্গে জন্ম
১৯৩৩-এ মৃত্যু
অনুশীলন সমিতি
বাংলাদেশী বিপ্লবী
ঢাকার বিপ্লবী
বিক্রমপুরের ব্যক্তি
পূর্ব বাংলা থেকে ভারতীয় স্বাধীনতা কর্মী
ভারতীয় বিপ্লবী
ভারতবর্ষের স্বাধীনতা আন্দোলনের শহীদ
ঢাকা জেলার ব্যক্তি
বাঙালি বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
মৃত্যুদণ্ড কার্যকর হওয়া ভারতীয় ব্যক্তি
মৃত্যুদণ্ড কার্যকর হওয়া বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
ভবানীপ্রসাদ ভট্টাচার্য

ভবানীপ্রসাদ ভট্টাচার্য ১০ জুন,১৯১৪ - ৩ ফেব্রুয়ারি, ১৯৩৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। ছাত্রাবস্থায় গুপ্ত বিপ্লবী দলে যোগ দেন। বাংলার কুখ্যাত গভর্নর অ্যাান্ডারসনকে হত্যার প্রতিজ্ঞা নিয়ে কলকাতা ও ঢাকা থেকে আগত অপর দুজন সঙ্গী নিয়ে ১৯৩৪ সালের মে মাসে দার্জিলিং পৌঁছান। এই হত্যা পরিকল্পনায় ভবানীপ্রসাদের সংগে যুক্ত ছিলেন বেঙ্গল ভলেন্টিয়ার্সের সুকুমার ঘোষ, উজ্জলা মজুমদার (রক্ষিত রায়) রবীন্দ্রনাথ ব্যানার্জী, মনোরঞ্জন ব্যানার্জী প্রমুখ। লেবং রেস কোর্স গ্রাউন্ডে তারা ৮ মে ১৯৩৪ তারিখে অ্যাান্ডারসনকে গুলি করেন। দুর্ভাগ্যবশত গুলি লক্ষ্যভ্রষ্ট হয় এবং তারা তিনজনই ধরা পড়েন। বিচারে সঙ্গী সুকুমার ঘোষের ১৪ বছর কারাদন্ড হয় ও দুঃখপ্রকাশ করায় অপরজনের অল্প শাস্তি এবং ভবানীপ্রসাদের মৃত্যুদণ্ড হয়। তিনি ৩ ফেব্রুয়ারি, ১৯৩৫ তারিখে রাজশাহী কেন্দ্রীয় কারাগারে  ফাঁসিতে মৃত্যুবরণ করেন।
সরকারের তথ্য অনুযায়ী,ওই ইংরেজ 
শাসকের নামে আলিপুরে অ্যান্ডারসন হাউস গড়ে তুলেছিল ব্রিটিশেরা। স্বাধীনতার পরে ওই বাড়ির নাম বদল নিয়ে বিভিন্ন মহল থেকে দাবি ওঠে। সে কথা মাথায় রেখেই ১৯৬৯ সালে অ্যান্ডারসন হাউসের নাম বদলে হয় ভবানী ভবন। এটি এখন পশ্চিমবঙ্গ সরকারের রাজ্য পুলিশের সদর দপ্তর।

জন্ম
ভবানীপ্রসাদ ভট্টাচার্য তৎকালীন ঢাকা জেলার জয়দেবপুরে জন্মগ্রহণ করেন। তার পিতার নাম বসন্তকুমার ভট্টাচার্য, মায়ের নাম দময়ন্তী দেবী।

তথ্যসূত্র 

১৯১৪-এ জন্ম
পূর্ববঙ্গে জন্ম
১৯৩৫-এ মৃত্যু
অনুশীলন সমিতি
বাংলাদেশী বিপ্লবী
ভারতীয় বিপ্লবী
ঢাকার বিপ্লবী
পূর্ব বাংলা থেকে ভারতীয় স্বাধীনতা কর্মী
গাজীপুর জেলার ব্যক্তি
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
মৃত্যুদণ্ড কার্যকর হওয়া বিপ্লবী
মৃত্যুদণ্ড কার্যকর হওয়া ভারতীয় ব্যক্তি
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
বাঙালি ভারতীয় স্বাধীনতা সংগ্রামী
ভারতীয় জাতীয়তাবাদ
খুনের দায়ে দোষী সাব্যস্ত ভারতীয়
সত্যেন্দ্রনাথ বসু (বিপ্লবী)

সত্যেন্দ্রনাথ বসু (৩০ জুলাই ১৮৮২ - ২২ নভেম্বর ১৯০৮) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। আলিপুর বোমা মামলার রাজসাক্ষী নরেন গোঁসাইকে গুলি করে হত্যা করার জন্য ২২ নভেম্বর, ১৯০৮ সনে সত্যেন্দ্রনাথ বসুর প্রেসিডেন্সি জেলে ফাঁসি হয়।

জন্ম
তিনি ছিলেন মনীষী রাজনারায়ণ বসুর ভ্রাতুষ্পুত্র। তাঁর পিতার নাম অভয়চরণ বসু। তিনি মেদিনীপুর জেলায় জন্মগ্রহণ করেন। পৈতৃক নিবাস ছিল  দক্ষিণ চব্বিশ পরগনা জেলার বোড়ালে।

বিপ্লবী কর্মকাণ্ড
তাঁর অগ্রজ জ্ঞানেন্দ্রনাথ এবং রাজনারায়ণ বসুর প্রভাবে মেদিনীপুরে ১৯০২ সালে একটি গুপ্ত বিপ্লবী সংগঠন গড়ে উঠেছিলো। সেই সংগঠনের নেতা ছিলেন হেমচন্দ্র দাস কানুনগো এবং সত্যেন্দ্রনাথ ছিলেন তাঁর সহকারী। ১৯০৫ সালে বঙ্গভঙ্গ আন্দোলনের সময় তিনি "ছাত্রভাণ্ডার" গড়ে তোলেন। এখানে তাঁত, ব্যায়ামচর্চা ইত্যাদির আড়ালে বিপ্লবীদের ঘাঁটি তৈরি হয়। বীর ক্ষুদিরাম বসু তার সাহায্যে বিপ্লবী দলভুক্ত হয়ে এখানে আশ্রয় পান। ক্ষুদিরাম তারই নির্দেশে "সোনার বাংলা" শীর্ষক বিপ্লবাত্মক ইশতেহার বিলি করে গ্রেপ্তার হন।

তথ্যসূত্র 

১৮৮২-এ জন্ম
১৯০৮-এ মৃত্যু
অনুশীলন সমিতি
পশ্চিমবঙ্গের বিপ্লবী
ভারতীয় বিপ্লবী
মেদিনীপুরের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতবর্ষের স্বাধীনতা আন্দোলনের শহীদ
বাঙালি বিপ্লবী
বাঙালি ভারতীয় স্বাধীনতা সংগ্রামী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ভারতীয় ব্যক্তি যার মৃত্যুদণ্ড কার্যকর করা হয়েছে
মৃত্যুদণ্ডপ্রাপ্ত বিপ্লবী
দক্ষিণ চব্বিশ পরগনা জেলার ব্যক্তি
২০শ শতাব্দীতে যুক্তরাজ্য দ্বারা মৃত্যুদণ্ড
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
স্ট্রাইক রেট

স্ট্রাইক রেট বা অভিঘাত হার () ক্রিকেট খেলায় ব্যবহৃত পরিভাষা। ক্রিকেটে দুইটি ভিন্ন ভিন্ন পরিসংখ্যানে স্ট্রাইক রেট ব্যবহার করা হয়। ব্যাটিং স্ট্রাইক রেটে একজন ব্যাটসম্যান কতটুকু স্বাবলীল ভঙ্গীমায় ব্যাটিং করে রান সংগ্রহ করতে পারেন তা ধরা হয়। অন্যদিকে, বোলিং স্ট্রাইক রেটে একজন বোলার কতটুকু স্বাবলীল ভঙ্গীমায় বোলিং করে উইকেট সংগ্রহ করতে পারেন অর্থাৎ ব্যাটসম্যানকে আউট করতে পারেন তা পরিসংখ্যান আকারে তুলে ধরা হয়।

টেস্ট ক্রিকেটের পর উভয় স্ট্রাইক রেটই তুলনামূলকভাবে নতুন পরিসংখ্যান। ১৯৭০-এর দশকে একদিনের আন্তর্জাতিকের প্রবর্তনের পরই স্ট্রাইক রেটের ধারণা সৃষ্টি হয় ও এর তাৎপর্যতা বহন করে।

ব্যাটিং স্ট্রাইক রেট 

ব্যাটিং স্ট্রাইক রেটের সাথে ব্যাটসম্যানের সম্পর্ক গভীরভাবে বিরাজমান। একজন ব্যাটসম্যান প্রতি ১০০ বল খেলে গড়ে কত রান সংগ্রহ করেছেন তা বুঝায়। উচ্চ পর্যায়ের স্ট্রাইক রেট মানেই একজন ব্যাটসম্যানের দ্রুত রান সংগ্রহ করা।

কিন্তু টেস্ট ক্রিকেটে স্ট্রাইক রেটের ভূমিকা গৌণ। এখানে আউট না হয়ে তার রান তোলার সক্ষমতাকে প্রাধান্য দেয়া হয়ে থাকে। অর্থাৎ, টেস্ট ব্যাটসম্যানের কাছে স্ট্রাইক রেটের তুলনায় তার ব্যাটিং গড়ই সর্বাধিক গুরুত্বপূর্ণ পরিসংখ্যান।

সীমিত ওভারের ক্রিকেটে স্ট্রাইক রেটকে অত্যন্ত গুরুত্ব সহকারে বিবেচনায় আনা হয়। এ স্তরের ক্রিকেটে প্রত্যেক দল কেবলমাত্র একবার পরস্পরের মুখোমুখি হয় ও ইনিংসে বল সংখ্যা নির্দিষ্ট করা থাকে। ফলে, ব্যাটসম্যান খুব দ্রুত রান করতে থাকলে দলের রান সংখ্যাও দ্রুতলয়ে বৃদ্ধি পায় ও জয়ের সম্ভাবনা বৃদ্ধি পায়। টুয়েন্টি২০ ক্রিকেটে ১৫০ ঊর্ধ্ব স্ট্রাইক রেট অতি সাধারণ ঘটনা হিসেবে স্বীকৃত। একদিনের ক্রিকেটে একজন ব্যাটসম্যানের স্ট্রাইক রেটকে প্রধান নিয়ামক শক্তি হিসেবে বিবেচনা করা হয়। উচ্চ স্ট্রাইক রেটধারী ব্যাটসম্যানকে নিম্নতর স্ট্রাইক রেটধারী ব্যাটসম্যানের তুলনায় অধিক প্রাধান্য দেয়া হয়ে থাকে।

বোলিং স্ট্রাইক রেট 
বোলিং স্ট্রাইক রেটের মাধ্যমে একজন বোলারের সক্ষমতা বুঝানো হয়। প্রতি উইকেট লাভে একজন বোলার কতসংখ্যক বল ডেলিভারি করেছেন তার মানদণ্ড স্থির হয়। নিম্নমুখী স্ট্রাইক রেটের মাধ্যমে বোলার কার্যকারিতা ও কত উইকেট তিনি দ্রুততার সাথে পেয়েছেন তা তুলে ধরা হয়।

১৯৭০-এর দশকে ব্যাটিং স্ট্রাইক রেটের আবির্ভাবের পর পারিসাংখ্যিকভাবে তুলে ধরা হলে বোলিং স্ট্রাইক রেটও সৃষ্টি হয়। তবে, একদিনের আন্তর্জাতিকের চেয়ে টেস্ট ক্রিকেটেই এর প্রভাব বেশি। কেননা, টেস্ট ক্রিকেটে বোলারের প্রধান লক্ষ্য থাকে উইকেট লাভ করা। কিন্তু, একদিনের খেলায় মিতব্যয়ী বোলিংকে প্রাধান্য দেয়া হয়। স্বল্প উইকেট লাভ করা স্বত্ত্বেও বোলারের যতটুকু সম্ভব অল্প রান দেয়ার উদ্দেশ্য থাকে।

খেলোয়াড়ী জীবনে সেরা স্ট্রাইক রেট (টেস্ট)

তথ্যসূত্র

আরও দেখুন 
 উইকেট
 ক্রিকেটের আইন
 ক্রিকেট পরিভাষা

ক্রিকেট পরিভাষা
ক্রিকেট রেকর্ড ও পরিসংখ্যান
হার
ইউটা স্টেট রুট ৬১

স্টেট রুট ৬১ (এসআর-৬১), ইউটা অঙ্গরাজ্যের একটি প্রায় ৭.৩ মাইল দীর্ঘ (১১.৭ কিমি) রাষ্ট্রীয় রাজপথ যেটা সংযুক্ত করেছে কর্ণিশে এসআর-২৩, ক্যাশে কাউন্টি থেকে লুইসটন দিয়ে রিচমন্ড কাছে ইউ.এস রুট ৯১ এর রাষ্ট্রের উত্তর অংশের প্রান্তে। মহাসড়কটির ১৯৩৭ সাল থেকে এসআর-৬১ হিসাবে যেখানে অন্তত ১৯১৪ সাল থেকে এর কোনো অস্তিত্ব ছিল না, এবং ৭৩৫টি থেকে ২,১৮০টি যানবাহন ২০১২ সালে প্রতিদিন গড়ে মহাসড়ক বরাবর যাতায়াত করত।

যাত্রাপথের বিবরণ 

এস.আর-২৩ এবং কর্ণিশের কেন্দ্রে ১৩৪০০ উত্তরের ছেদে, এসআর ৬১ পূর্ব ছেড়ে ১৩৪০০ উত্তরে গেছে, ইউনিয়ন প্যাসিফিক রেলপথের(ইউ.পি) সাথে এক হয়ে একটি একক রেলপথের উপর দিয়ে অতিক্রম করেছে। কর্ণিশ থেকে বের হয়ে, মহাসড়কটি বিয়ার নদী অতিক্রম করে এবং গ্রামের ক্যাশ প্রদেশের মধ্যদিয়ে পূর্বদিকে চলতে থাকে। লুইসটনের পশ্চিমাঞ্চলীয় শহরের সীমা থেকে সরে, প্রেস্টন, আইডাহোর একটি সংযোগকারী রাস্তা, মহাসড়কটিকে এসআর-২০০(৮০০ পশ্চিম) কে ছেদ করে। পশ্চিম প্রান্ত থেকে এসআর-২০০ পর্যন্ত, সাইকেল চালানোর জন্য উপযুক্ত অংশটি  পর্যন্ত চওড়া হয়, তবে রাস্তার বাকি অনেক অংশ এক এবং  এর কম বা সমানের মধ্যে সংকীর্ণ হয়েছে।

১৩৪০০ দক্ষিণ থেকে লুইসটনের মধ্যদিয়ে কেন্দ্রীয় রাস্তা পর্যন্ত মহাসড়কটির নাম পরিবর্তন করা হয়েছিল। লুইসটন সমাধিক্ষেত্র অতিক্রম করে, এসআর-৬১ কাব নদীর উপর দিয়ে অতিক্রম করেছে এবং দ্বিতীয় একক রাস্তাটি আপ এ অন্তভূক্ত এবং তারপর এক তৃতীয়াংশ পর্যন্ত একক ট্র্যাক এবং, মহাসড়কটির পূর্ব প্রান্ত রিচমন্ড ইউ.এস-৯১ উত্তরের ঠিক আগে। সকল রেল লাইন, যেটা এসআর-৬১ মূলত ওরেগণ সংক্ষিপ্ত লাইন রেলওয়ে অন্তর্ভুক্ত করে অতিক্রম করেছিল। লুইসটনের মধ্যদিয়ে একপাশের অংশ থেকে, মহাসড়কটির উত্তর ইউটা এর সমগ্র যাত্রার অংশ জুড়ে কৃষিজমি দ্বারা বেষ্টিত।

প্রতি বছর, ইউ.ডি.ও.টি ট্রাফিক ভলিউম পরিমাপের জন্য রাজ্য তার মহাসড়কের উপর একটি ধারাবাহিক জরিপ পরিচালনা করে। একে বছরে গড়ে প্রতিদিন ট্রাফিক ভলিউমের পরিমাণ, বার্ষিক গড় দৈনিক ট্রাফিক (এএডিটি) পদে প্রকাশ করা হয়। ২০১২ সালে, ইউ.ডি.ও.টি এর হিসাবে কর্ণিশের পশ্চিম প্রান্তে দিনে গড়ে ৭৩৫ টির কম যানবাহন মহাসড়কটি ব্যবহার করত এবং ২,১৮০টির বেশি যানবাহন এসআর-২০০ সঙ্গে এর জংশনে মহাসড়কটি ব্যবহার করত। এর পঁয়ত্রিশ শতাংশ যানবাহন ছিল ট্রাক।

ইতিহাস 
১৯১৪ সাল থেকে অস্তিমান থাকা রাস্তাটি কর্ণিশ থেকে পূর্বের সংযোগ সাধন করেছিল। রাস্তাটির, পূর্ব প্রান্ত ১৯২৭ সালে এসআর-১ দ্বারা সংখ্যায়িত করা হয়েছিল  এবং মহাসড়কটিকে সরকারিভাবে কমপক্ষে ১৯৩৭ সাল থেকে এসআর-৬১ হিসাবে নামকরণ করা হয়েছিল।  কাব নদীর উপর এসআর-৬১ বহনকারী  সেতু ১৯৫২ সালে নির্মিত হয়েছিল, যখন বিয়ার নদীর উপর  সেতু ১৯৬১ সালে নির্মিত হয়েছিল। মূল নদীর সংযোগস্থল তাদের বর্তমান অবস্থানের তুলনায় আরও সামান্য দক্ষিণে ছিল।

প্রধান ছেদ

তথ্যসূত্র

বহিঃসংযোগ 

 

ইউটা অঙ্গরাজ্যের মহাসড়ক
ইউটা ক্যাশ কাউন্টির ইউটা অঙ্গরাজ্যের সড়ক
ইউটার রাস্তা
মদন লাল ধিংড়া

মদন লাল ধিংড়া, (পাঞ্জাবি ভাষাঃ ਮਦਨਲਾਲ ਧੀਂਗੜਾ; ১৮ সেপ্টেম্বর ১৮৮৩ - ১৭ আগস্ট, ১৯০৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম বিশেষ ব্যক্তিত্ব এবং অগ্নিযুগের বিপ্লবী। যখন ইংল্যান্ডে লেখাপড়া করছিলেন ১ জুলাই ১৯০৯ তারিখে লন্ডনের জাহা‌ঙ্গীর হলে তিনি কার্জন উইলিকে  গুলি করে হত্যা করেছিলেন। এই অপরাধে তাকে ১৭ আগস্ট ১৯০৯ সালে ব্রিটেনের পেন্টনভেলি জেলে ফাঁসি দিয়ে হত্যা করা হয়।

তথ্যসূত্র 

১৮৮৩-এ জন্ম
১৯০৯-এ মৃত্যু
অনুশীলন সমিতি
ভারতীয় বিপ্লবী
পাঞ্জাবের বিপ্লবী ও রাজনীতিবিদ
ভারতের স্বাধীনতা আন্দোলন
মৃত্যুদণ্ড কার্যকর হওয়া ভারতীয় ব্যক্তি
মৃত্যুদণ্ড কার্যকর হওয়া বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
ভারতীয় গুপ্তঘাতক
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ইউনিভার্সিটি কলেজ লন্ডনের প্রাক্তন শিক্ষার্থী
খুনের দায়ে দোষী সাব্যস্ত ভারতীয়
গুপ্তঘাতক যার মৃত্যুদণ্ড কার্যকর করা হয়েছে
বিষ্ণু গণেশ পিংলে

বিষ্ণু গণেশ পিংলে, (১৮৮৮ - ১৬ নভেম্বর আগস্ট, ১৯১৫) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বোমা ও পিস্তলসহ মীরাট ক্যান্টনমেন্টে ধরা পড়েন। ১৯১৬ সালে লাহোর ষড়যন্ত্র মামলায় তার ফাঁসি হয়।

শৈশব
বিষ্ণু গণেশ পিংলে ১৮৮৮ সালে এক ব্রাহ্মণ মারাঠি পরিবারে পুনে জেলায় জন্মগ্রহণ করেন।

তথ্যসূত্র 

১৮৮৮-এ জন্ম
১৯১৫-এ মৃত্যু
গদর পার্টি
ভারতীয় বিপ্লবী
পুণের বিপ্লবী ও রাজনীতিবিদ
ভারতবর্ষে ব্রিটিশবিরোধী সশস্ত্র আন্দোলন
ভারতের স্বাধীনতা আন্দোলন
পুণে জেলার ব্যক্তি
মৃত্যুদণ্ড কার্যকর হওয়া ভারতীয় ব্যক্তি
ব্রিটিশ ভারত দ্বারা ফাঁসিতে মৃত্যুদণ্ডপ্রাপ্ত
মৃত্যুদণ্ড কার্যকর হওয়া বিপ্লবী
২০শ শতাব্দীতে যুক্তরাজ্য দ্বারা মৃত্যুদণ্ড
হিন্দু-জার্মান ষড়যন্ত্র
মারাঠি ব্যক্তি
ভারতবর্ষের স্বাধীনতা আন্দোলনের শহীদ
বাঙালি বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
মোক্ষদাচরণ সামাধ্যায়ী

মোক্ষদাচরণ সামাধ্যায়ী (বঙ্গাব্দ: ১২৭৪-৮ অগ্রহায়ণ, ১৩৩১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব এবং একজন সুবক্তা। পরে রাজনীতি থেকে সরে এসে ত্রিবেণীতে সমাজ সংস্কারের কাজে ব্রতী হন। সাপ্তাহিক ভাস্কর পত্রিকার সম্পাদক ছিলেন। মোক্ষদাচরণ কাশীধামে বেদ অধ্যয়ন করে সামাধ্যায়ী উপাধি পান।

জন্ম এবং পারিবারিক পরিচয়
তিনি ঢাকা জেলার পাইকপাড়ায় জন্মগ্রহণ করেন। তার পিতার নাম শামাচরণ খাসনবীশ এবং তার পিতা সন্ধ্যা পত্রিকার ম্যানেজার ছিলেন এবং অনেক গ্রন্থ প্রণয়ন করেছিলেন।

তথ্যসূত্র 

১৮৭৪-এ জন্ম
অনুশীলন সমিতি
বাংলাদেশী বিপ্লবী
ভারতীয় বিপ্লবী
ঢাকার বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ঢাকা জেলার ব্যক্তি
বাঙালি বিপ্লবী
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
ভারতীয় স্বাধীনতার বিপ্লবী আন্দোলন
বাঙালি রাজনীতিবিদ
শচীন্দ্রনাথ সান্যাল

শচীন্দ্রনাথ সান্যাল () (৩ এপ্রিল, ১৮৯৩ - ৬ ফেব্রুয়ারি, ১৯৪৩) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব, ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী।

বিপ্লবী কর্মকাণ্ড 
তিনি ১৯০৭ সালে কলকাতায় গুপ্ত বিপ্লবী দলে যোগ দিয়ে ১৯০৯ সালে বারানসীতে ইয়াং ম্যান্স এসোসিয়েশন নামে এক বিপ্লবী দল গঠন করেন। পরে প্রতুল গঙ্গোপাধ্যায় এবং রাসবিহারী বসুর সঙ্গে পরিচিত হন। রাসবিহারী তাকে লাট্টু নামে ডাকতেন। প্রথম বিশ্বযুদ্ধের সময় রাসবিহারী বসুর ভারতজোড়া সেনাবিদ্রোহ প্রচেষ্টার অন্যতম সহযোগী ছিলেন শচীন্দ্রনাথ সান্যাল। ৭ম রাজপুত রেজিমেন্টে বিদ্রোহ ঘোষণা করে ব্রিটিশ সরকারের উচ্ছেদ সাধনে তিনি দায়িত্বপ্রাপ্ত হন। লাহোর ও বেনারস ষড়যন্ত্র মামলায় অভিযুক্ত হয়ে ১৯১৫ সালে যাবজ্জীবন কারাদণ্ডে দণ্ডিত হন। আন্দামানে সেলুলার জেলে দ্বীপান্তর দন্ড ভোগ করার পর ১৯২০ সালে মুক্তি পান। হিন্দুস্থান রিপাবলিকান এসোসিয়েশন এর অন্যতম প্রতিষ্টাতা ছিলেন তিনি। এই সময় তার ভগৎ সিং এর সাথে যোগাযোগ হয়। ১৯২৭ সালে কাকোরি বিপ্লব বা কাকোরী ষড়যন্ত্র মামলায় তার পূনরায় কারাদণ্ড হয় এবং দশ বছর জেলজীবন যাপন করেন। ১৯৩৭ সালে মুক্তি পেয়ে আবার রাসবিহারী বসুর সাথে বিপ্লব পরিকল্পনায় অংশগ্রহণ করেছিলেন। জাপানের সহায়তায় বিপ্লব প্রচেষ্টার অভিযোগে ১৯৪১ সালে গ্রেপ্তার হন। দ্বিতীয় বিশ্বযুদ্ধের সময় জেলের ভেতরে যক্ষারোগে আক্রান্ত হন এই বিপ্লবী। শারীরিক অসুস্থতাজনিত কারণে সরকার তাকে মুক্তি দেয় ১৯৪১ সালে।

সাহিত্য 
তার রচিত গ্রন্থের নাম বন্দীজীবন। এই বইটি বিপ্লবীদের কাছে জনপ্রিয় ছিল। কিছুদিন তিনি অগ্রগামী পত্রিকার সম্পাদক ছিলেন।

মৃত্যু 
গোরখপুরে অন্তরীণ থাকাকালে ১৯৪৫ সালের ফেব্রুয়ারি মাসে তার মৃত্যু হয়।

তথ্যসূত্র 

১৮৯৩-এ জন্ম
১৯৪৩-এ মৃত্যু
অনুশীলন সমিতি
ভারতীয় বিপ্লবী
উত্তরপ্রদেশের বিপ্লবী ও রাজনীতিবিদ
রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী
ভারতের স্বাধীনতা আন্দোলন
হিন্দু-জার্মান ষড়যন্ত্র
বারাণসীর বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
১৯৪২-এ মৃত্যু
ভারতীয় সন্ত্রাসী
বিপিনবিহারী গঙ্গোপাধ্যায়

বিপিনবিহারী গঙ্গোপাধ্যায় (জন্ম:- ৫ নভেম্বর, ১৮৮৭ - মৃত্যু:- ১৪ জানুয়ারি, ১৯৫৪) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব,  ব্রিটিশ বিরোধী স্বাধীনতা আন্দোলনের একজন নেতা এবং অগ্নিযুগের বিপ্লবী।

বিপ্লবী জীবন 
বিপিনবিহারীর আদি বাড়ি ছিল উত্তর চব্বিশ পরগণা জেলার হালিশহরে। বারীন্দ্রকুমার ঘোষ এবং রাসবিহারী বসুর সহকর্মীরূপে বৈপ্লবিক মন্ত্রে দীক্ষা গ্রহণ করেন। মুরারিপুকুর, আড়িয়াদহ প্রভৃতি বিপ্লবী কেন্দ্রের সঙ্গে তার প্রত্যক্ষ যোগাযোগ ছিলো। তিনি বিপ্লবের আদিযুগে যে কয়েকটি সমিতি ছিলো তার মধ্যে ১৮৯৭ সালে প্রতিষ্ঠিত আত্মোন্নতি সমিতির সদস্য ছিলেন। তার উদ্যোগে ১৯১৪ সালে রডা কোম্পানির মাউজার পিস্তল অপহরণ করা হয়। ১৯১৫ খ্রিষ্টাব্দে যুগান্তর দল কর্তৃক বার্ড কোম্পানির গাড়ি লুন্ঠনে যতীন্দ্রনাথের সাহায্যকারী ছিলেন। ১৯২১ খ্রিষ্টাব্দে তিনি কংগ্রেস আন্দোলনে যোগ দেন। ১৯৩০ খ্রিষ্টাব্দে বঙ্গীয় প্রাদেশিক কংগ্রেস সম্মেলনে সভাপতিত্ব করেন। ১৯৪২ খ্রিষ্টাব্দে ভারত ছাড়ো আন্দোলনেও যোগ দেন। তিনি জীবনের প্রায় ২৪ বছর বিভিন্ন জেলে কাটান।

স্বাধীনোত্তর জীবন 
তিনি শ্রমিক আন্দোলনের সঙ্গে যুক্ত ছিলেন। ন্যাশনাল ট্রেড ইউনিয়ন কংগ্রেস প্রতিষ্ঠার পর বঙ্গীয় প্রাদেশিক সংগঠনের সভাপতি ছিলেন। প্রথম সাধারণ নির্বাচনে (১৯৫২) উত্তর চব্বিশ পরগণা জেলার বীজপুর কেন্দ্র থেকে নির্বাচিত হয়ে পশ্চিমবঙ্গ বিধানসভার সদস্য হন।

তথ্যসূত্র

১৮৮৭-এ জন্ম
১৯৫৪-এ মৃত্যু
অনুশীলন সমিতি
পশ্চিমবঙ্গের বিপ্লবী
পশ্চিমবঙ্গের ভারতীয় স্বাধীনতা কর্মী
ভারতের স্বাধীনতা আন্দোলন
উত্তর চব্বিশ পরগনা জেলার ব্যক্তি
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
হিন্দু-জার্মান ষড়যন্ত্র
বাঙালি বিপ্লবী
পশ্চিমবঙ্গ বিধানসভার সদস্য ১৯৫১-১৯৫৭
পশ্চিমবঙ্গের ভারতীয় জাতীয় কংগ্রেসের রাজনীতিবিদ
নরেন্দ্রমোহন সেন

নরেন্দ্রমোহন সেন (13 august 1887 - ২৩ জানুয়ারি, ১৯৬১) ছিলেন স্বদেশী আন্দোলনের প্রথম যুগের রাজনীতিক ব্যক্তিত্ব,  ব্রিটিশ বিরোধী স্বাধীনতা আন্দোলনের একজন নেতা। তিনি ১৭ বছর বয়সে ঢাকা মেডিকেল স্কুলে পড়ার সময় বাল্যকালের শিক্ষক পুলিন দাসের প্রভাবে গোপন বিপ্লবী দলে যোগ দেন। ১৯১০ সালে পুলিন দাস গ্রেপ্তার হলে দলের কাজকর্ম পরিচালনা করতেন। ১৯২৫ সালে ঢাকা শহরে গ্রেপ্তার হন। রামকৃষ্ণ মিশনের রাঁচি যক্ষ্মা হাসপাতাল প্রতিষ্ঠা ও পরিচালনায় তার উল্লেখযোগ্য অবদান ছিলো।

তথ্যসূত্র  

১৮৮৭-এ জন্ম
১৯৬১-এ মৃত্যু
অনুশীলন সমিতি
বাংলাদেশী বিপ্লবী
ভারতীয় বিপ্লবী
ঢাকার বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ঢাকা জেলার ব্যক্তি
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
১৯৬৩-এ মৃত্যু
যোগেশচন্দ্র চট্টোপাধ্যায়

যোগেশচন্দ্র চট্টোপাধ্যায় (১৮৯৫ - ২২ এপ্রিল, ১৯৬৯) ছিলেন  ব্রিটিশ বিরোধী স্বাধীনতা আন্দোলনের একজন রাজনৈতিক ব্যক্তিত্ব এবং অগ্নিযুগের বিপ্লবী।

রাজনৈতিক জীবন
তিনি কুমিল্লায় পূর্ণ চক্রবর্তীর প্রভাবে গুপ্ত বিপ্লবী দলের সদস্য হন। ১৯১৩ সালে কুমিল্লায় বঙ্গীয় প্রাদেশিক রাজনৈতিক সম্মেলনে স্বেচ্ছাসেবকরূপে সরকারি আদেশ অমান্য করেন।  ১৯১৪ সালে বিশ্বযুদ্ধের পটভূমিকায় ভারতে বিপ্লবী অভ্যুত্থানের অংশ হিসেবে চট্টগ্রাম, নোয়াখালী ও ত্রিপুরা অঞ্চলে বিদ্রোহ ঘটানোর চেষ্টায় অংশ নেন। ৯ অক্টোবর ১৯১৬ তারিখে কলকাতায় গ্রেপ্তার হন। ৬ এপ্রিল, ১৯২৭ তারিখে কাকোরি ষড়যন্ত্র মামলায় তার দ্বীপান্তর দণ্ড হয়।

পরবর্তী জীবন
যোগেশ কারারুদ্ধ ছিলেন। ভগৎ সিং, চন্দ্রশেখর আজাদ এবং রাজগুরুর মতো এইচআরএর সদস্যরা একবার তাকে মুক্ত করার পরিকল্পনা করেছিলেন কিন্তু পরিকল্পনাটি ব্যর্থ হয়েছিল। পরে তিনি বিপ্লবী সমাজতান্ত্রিক দলে (আরএসপি) যোগ দেন এবং ১৯৫৩ সাল পর্যন্ত এর সাথে ছিলেন। তিনি ১৯৫৬ সালে কংগ্রেস দল থেকে রাজ্যসভার সদস্য হন এবং ১৯৬০ সালের ২ এপ্রিল সাংসদ হিসাবে মারা যান। তাঁর দুটি বই সুপরিচিত, যেমন তাঁর আত্মজীবনী, ইন সার্চ অফ ফ্রিডম এবং কনফারেন্সে ভারতীয় বিপ্লবীরা।

তথ্যসূত্র 

১৮৯৫-এ জন্ম
১৯৬৯-এ মৃত্যু
অনুশীলন সমিতি
বাংলাদেশী বিপ্লবী
ভারতীয় বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
ঢাকা জেলার ব্যক্তি
বাঙালি রাজনীতিবিদ
ভারতীয় জাতীয় কংগ্রেসের রাজনীতিবিদ
পশ্চিমবঙ্গের ভারতীয় স্বাধীনতা কর্মী
বিপ্লবী সমাজতন্ত্রী দল (ভারত) এর রাজনীতিবিদ
যাবজ্জীবন কারাদণ্ডে দণ্ডিত ভারতীয় বন্দি
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
কলকাতার রাজনীতিবিদ
কলকাতা বিশ্ববিদ্যালয়ের প্রাক্তন শিক্ষার্থী
উত্তরপ্রদেশের রাজ্যসভা সদস্য
ব্রিটিশ ভারতের বন্দি ও আটক
২০শ শতাব্দীর ভারতীয় রাজনীতিবিদ
মেগামিটার

মেগামিটার (এসআই প্রতীক: Mm) হল মেট্রিক পদ্ধতিতে দৈর্ঘ্যের একটি ইউনিট যার পরিমাণ এক মিলিয়ন মিটার। এসআই ভিত্তিতে দৈর্ঘ্যের একক হবে ১,০০০ কিলোমিটার বা প্রায় ৬২১.৩৭ মাইল। মেগামিটারের (মেগাস = বড় এবং মেট্রো = গণনা/পরিমাপ গ্রিক শব্দ থেকে) খুব কমই বাস্তব ব্যবহার দেখা যায়, যেমন, "৫ মেগামিটারের" তুলনায় "৫০০০ কিমি" অনেক বেশি প্রচলিত। পৃথিবীর মধ্যে ৪০,০৭৫ কিলোমিটারের (নিরক্ষীয় দৈর্ঘ্য) বেশি দূরত্ব হতে পারে না, তাই মেগামিটার জ্যোতির্বিদ্যার সাথে সম্পর্কিত করা হয়। যদিও মেগামিটার রাস্তা ব্যবস্থার সম্প্রসারণ এবং বিমান যাত্রা সংক্রান্ত দূরত্ব পরিমাপে ব্যবহার করায় যেতে পারে। মেগামিটারের (মেগা.মি.)  প্রতীক মিলিমিটার (মেগা.মি.) প্রতীকের সাথে সহজেই মিলিয়ে ফেলা যেতে পারে, তাই এই প্রতীক ব্যবহার করার সময় সঠিক মূলধন ব্যবহার করা উচিত।
 পৃথিবীর মেরু পরিধি হল ৩৯,৯৪ মেগা.মি. (এটি ১৭৯১ থেকে ১৮৭৫ সালে ঠিক ৪০ মেগা.মি. ছিল, কিন্তু মিটারের সংজ্ঞা পরিবর্তন করা হয়েছে; মিটার দেখুন)।
 আমস্টারডাম থেকে মার্সেইর দূরত্ব ১.০১ মেগা.মি.
 নিউ ইয়র্ক থেকে শিকাগোর দূরত্ব ১.১৪ মেগা.মি.
 পৃথিবীর নিরক্ষরেখা ব্যাস ১২.৭৬ মেগা.মি.
 কুইবেক প্রদেশের মোট আয়তন হল ১.৫৪২ মেগা.মি.
 চাঁদ থেকে পৃথিবীর গড় দূরত্ব ৩৮৪.৪ মেগা.মি.
 বৃহস্পতি গ্রহের নিরক্ষরেখা ব্যাস হল ১৪৩ মেগা.মি.
 আলোর গতিবেগ প্রায় ২৯৯.৭৯২ মেগা.মি.

আরও দেখুন
1 E+6 m
এসআই
এসআই প্রেফিক্স
মেট্রিক একক
বিশালত্বের (দৈর্ঘ্য) অনুক্রমসমূহ
একক রূপান্তর, দৈর্ঘ্যের অন্য এককের সাথে তুলনা করার জন্য
আলোক বর্ষ
পারসেক

তথ্যসূত্র

দৈর্ঘ্যের একক
+০৬